## Sto je Srce

**Sveučilišni računski centar** (Srce) je središnja infrastrukturna ustanova cjelokupnog sustava znanosti i visokog obrazovanja Republike Hrvatske koja djeluje u području izgradnje, održavanja i podrške uporabi moderne računalne, kommunikacijske, posredničke, podatkovne i informacijske infrastrukture (e-infrastrukture). Srce je istovremeno i računski i informacijski centar Sveučilišta u Zagrebu, nadležan za koordinaciju razvoja e-infrastrukture Sveučilišta.

Od samog osnivanja 1971. godine unutar Sveučilišta u Zagrebu, tada jedinog sveučilišta u Republici Hrvatskoj, Srce pruža i sveobuhvatnu, savjetodavnu i obrazovnu podrškuinstitucijama i pojedincima iz akademske i istraživačke zajednice pri primjeni informacijske i komunikacijske tehnologije u procesu brazovanja i istraživanjima.

# FUNKCIJE SRCA

Polazeći od aktualnih potreba korisnika, aktualnog stanja u okruženju i pozicije Srca, mogu se prepoznati tri temeljne funkcije Srca:

1. središnje čvorište e-infrastrukture sustava znanosti i visokog obrazovanja i Sveučilišta u Zagrebu
2. ekspertno središte za ICT
3. središte za obrazovanje i podršku u području primjene ICT.

Do Srca se može doći javnim gradskim prijevozom, odnosno tramvajem i autobusom:

* tramvajima linija 4, 5, 14 i 17
* od obje najbliže tramvajske stanice (Vjesnik i Prisavlje) Srce je udaljeno približno 10 minuta hoda
* stanice autobusih linija 107 i 108 najbliže su Srcu (Marohnićeva (Vrbik) i Prisavlje), ali voze prilično rijetko stoga raspored provjerite na stranicama ZET-a (<https://www.zet.hr/autobusni-prijevoz/dnevne-linije-8155/8155>)
* od autobusne stanice Nacionalna i sveučilišna knjižnica na kojoj se zaustavljaju autobusi ostalih linija, Srce je udaljeno približno 10 minuta hoda.